CELEX: 32005D0683
Language: et
Date: 2005-09-30 00:00:00
Title: 2005/683/EÜ: Komisjoni otsus, 30. september 2005, millega muudetakse otsust 2005/240/EÜ Poolas kasutatavate searümpade liigitusmeetodite kinnitamise kohta (teatavaks tehtud numbri K(2005) 3646 all)

4.10.2005   
            
            
               ET
            
            
               Euroopa Liidu Teataja
            
            
               L 258/5
            
         
      KOMISJONI OTSUS,
   
   30. september 2005,
   millega muudetakse otsust 2005/240/EÜ Poolas kasutatavate searümpade liigitusmeetodite kinnitamise kohta
   (teatavaks tehtud numbri K(2005) 3646 all)
   (Ainult poolakeelne tekst on autentne)
   (2005/683/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 13. novembri 1984. aasta määrust (EMÜ) nr 3220/84, millega määratakse kindlaks ühenduse searümpade liigitusskaala, (1) eriti selle artikli 5 lõiget 2,
   ning arvestades järgmist:
   
               (1)
            
            
               Komisjoni otsusega 2005/240/EÜ (2) lubati searümpade liigitamiseks Poolas kasutada kolme meetodit.
            
         
               (2)
            
            
               Poola valitsus taotles komisjonilt luba kasutada searümpade liigitamiseks uut seadet ning esitas komisjoni 24. oktoobri 1985. aasta määruse (EMÜ) nr 2967/85 (millega kehtestatakse ühenduse searümpade liigitusskaala üksikasjalikud rakenduseeskirjad) (3) artiklis 3 nõutavad üksikasjad.
            
         
               (3)
            
            
               Kõnealuse taotluse läbivaatamisel on ilmnenud, et tingimused uue seadme kasutamise lubamiseks on täidetud.
            
         
               (4)
            
            
               Seepärast tuleks otsust 2005/240/EÜ vastavalt muuta.
            
         
               (5)
            
            
               Käesoleva otsusega ettenähtud meetmed on kooskõlas sealihaturu korralduskomitee arvamusega,
            
         ON VASTU VÕTNUD KÄEOLEVA OTSUSE:
   Artikkel 1
   Käesolevaga muudetakse otsust 2005/240/EÜ järgmiselt.
   
               1.
            
            
               Artikli 1 esimesele lõigule lisatakse järgmine punkt d:
               
                           “d)
                        
                        
                           seade nimetusega “IM-03” ja sellega seotud hindamismeetodid, mille üksikasjad on esitatud lisa 4. osas,”.
                        
                     
         
               2.
            
            
               Lisa muudetakse vastavalt käesoleva otsuse lisale.
            
         Artikkel 2
   Käesolev otsus on adresseeritud Poola Vabariigile.
   
      Brüssel, 30. september 2005
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 301, 20.11.1984, lk 1. Määrust on viimati muudetud määrusega (EÜ) nr 3513/93 (EÜT L 320, 22.12.1993, lk 5).
   
      (2)  ELT L 74, 19.3.2005, lk 62. Otsust on muudetud otsusega 2005/609/EÜ (ELT L 207, 10.8.2005, lk 20).
   
      (3)  EÜT L 285, 25.10.1985, lk 39. Määrust on muudetud määrusega (EÜ) nr 3127/94 (EÜT L 330, 21.12.1994, lk 43).
   
      LISA
      Otsuse 2005/240/EÜ lisasse lisatakse järgmine 4. osa:
      
         “4. Osa
         IM-03
         
                     1.
                  
                  
                     Searümpade liigitamiseks kasutatakse seadet nimetusega “IM-03”.
                  
               
                     2.
                  
                  
                     Seade on varustatud 7 mm läbimõõduga nõel-optilise anduriga (“Single Line Scanner SLS01”). Andur koosneb reast kontaktskanneritest (contact image sensors, CIS) ning rohelistest valgusdioodidest. Mõõtmisvahemik on 0–132 mm.
                  
               
                     3.
                  
                  
                     Rümba tailiha sisaldus arvutatakse järgmise valemiga:
                     
                         = 45,07537 – 0,52724X1 + 0,31380X2
                     
                     kus:
                     
                                 
                                    
                              
                              
                                 =
                              
                              
                                 tailiha arvestuslik protsendimäär rümbas,
                              
                           
                                 X1
                                 
                              
                              
                                 =
                              
                              
                                 seljapeki (sealhulgas kamara) paksus millimeetrites, mõõdetuna 6 cm kaugusel rümba keskjoonest, kolmanda ja neljanda viimase ribi vahelt,
                              
                           
                                 X2
                                 
                              
                              
                                 =
                              
                              
                                 lihase paksus millimeetrites mõõdetuna samal ajal ja samas kohas kui X1.
                              
                           Valem kehtib 60–120 kilogrammi kaaluvate rümpade puhul.”